ЧРЕЗ

Председателя на

Народното събрание

ДО

Министъра на околната среда и водите

**В Ъ П Р О С**

от Петър Славов,

народeн представител от ПГ на „Реформаторския блок“

На основание чл.90, ал. 1 от Конституцията на РБ и чл.91, ал.1 от ПОДНС внасям въпрос

ОТНОСНО*:****Наличие на промени в статута на к-г „Смокиня“, к-г „Каваци“ и к-г „Веселие“.***

**УВАЖАЕМА ГОСПОЖО МИНИСТЪР,**

Едни от най-обичаните и посещавани къмпинги още преди промените от 10.11.1989г. по южното ни Черноморие се намират в района на гр. Созопол. Къмпините на юг от града-„Смокиня“, „Каваци“ и „Веселие“ и до ден днешен, независимо от засегналото ги строителство и построените и в техните граници и в непосредствена близост хотели и вилни имоти, продължават да се ползват като къмпинги и са обичано място за прекарване на лятото както от български, така и от чуждестранни туристи.

В края на м.август т.г. бях сигнализиран от почиващи на тези къмпинги, че при извършена проверка от РИОСВ-гр. Бургас, им е било казано, че неправомерно къмпингуват на територията им и че последните не представлявали къмпинги, а попадали в защитени територии, където човешката дейност била забранена и следвало да напуснат в най-кратки срокове. В случая засегнатите лица безспорно са се намирали на територията на къмпингите, били са заплатили съответната такса за поставяне на палатка и/или каравана и ползване на санитарните бази там. За потърпевшите лица това отношение на служителите на РИОСВ е било необяснимо предвид, че по думите им, те летували там от години и никога подобен проблем не е стоял с присъствието им на територията на въпросните къмпинги.

**Уважаема госпожо Министър,** моля да отговорите **писмено** на следния въпрос: **Имате ли данни за неправомерни действия на служители на РИОСВ, извършили проверката и извършвана ли е някаква промяна в статута на к-г „Смокиня“, к-г „Каваци“ и к-г „Веселие“, променяни ли са границите им спрямо границите им от преди 10.11.1989г. и въвеждани ли са някакви ограничения за човешко присъствие в тях, в това число и за къмпингуване?**

София, 25. 09. 2015 г. **Петър Славов**:

Народен представител от ПГ на РБ